ກອງທັບຈີນ ບໍ່ມີ ການເຄື່ອນໄຫວ ຂະນະທີ່ ເກົາຫຼີເໜືອ ຂູ່ວ່າ ຈະເຮັດສົງຄາມ (ສະໄລດ໌/ວີດີໂອ)
ກອງທັບຈີນ ບໍ່ໄດ້ມີ ການເຄື່ອນໄຫວກຳລັງໃດໆ ຂະນະທີ່ເກົາຫຼີເໜືອຂູ່ວ່າ ຕົນຈະຍິງໂຈມຕີ ຖານທັບສະຫະລັດ ແລະເກົາຫຼີໃຕ້.
ໃນຂະນະທີ່ກອງທັບສະຫະລັດແລະເກົາຫຼີໃຕ້ ພວມຕິດຕາມເບິ່ງ ການເຄື່ອນໄຫວຂອງພວກທະຫານ ອາວຸດຍຸດໂທປະກອນແລະ ລູກສອນໄຟຂອງເກົາຫຼີເໜືອຢູ່ນັ້ນຈີນກໍບໍ່ໄດ້ເວົ້າຫຍັງຫຼາຍກ່ຽວ ກັບວ່າ ກອງທັບຂອງຕົນໄດ້ເອົາມາດຕະການລະມັດລະວັງຫຍັງ ແດ່ ຈີນ ເປັນປະເທດທີ່ມີຊາຍແດນ ຕິດກັບເກົາຫຼີເໜືອ ຍາວທີ່ ສຸດແຕ່ພວກນັກວິເຄາະເວົ້າວ່າ ປັກກິ່ງແມ່ນເພັ່ງເລັງໃສ່ການຮັກ ສາສະຖຽນລະພາບ ແລະ ບໍ່ມີຄວາມກັງວົນຫຍັງຫຼາຍວ່າ ຕົນຈະ ໄດ້ຮັບຜົນກະທົບຍ້ອນການເປັນປໍລະປັກກັນນັ້ນ ຜູ້ສື່ຂ່າວວີໂອ ເອ Daniel Schearf ມີລາຍງານກ່ຽວກັບເລື່ອງນີ້ຈາກບາງກອກ ດັ່ງໄພສານຈະນຳມາສະເໜີທ່ານໃນອັນດັບຕໍ່ໄປ ໃນຂະນະທີ່ເກົາຫຼີເໜືອ ເພີ້ມທະວີໂວຫານກະຫາຍສົງຄາມຂອງ ຕົນຂຶ້ນຢູ່ນັ້ນ ສະຫະລັດກໍໄດ້ສົ່ງເຮືອບິນຖິ້ມລະເບີດທີ່ເຣດ້າຈັບ ບໍ່ໄດ້ ຈາກລັດ Missouri ໄປຍັງເກົາຫລີໃຕ້ ແລະຍ້າຍລະບົບຕໍ່ ຕ້ານລູກສອນໄຟໄປຍັງເກາະກວມ ເກົາຫລີໃຕ້ກໍໄດ້ສົ່ງກຳປັ່ນລົບ ອອກທຳການລາດຕະເວນ ຢູ່ໃນ ເຂດນ່ານນໍ້າຂອງຕົນ ໜ່ວຍສືບລັບເກົາຫຼີໃຕ້ປະກາດວ່າ ຕົນໄດ້ຕິດຕາມເບິ່ງການເຄື່ອນ ຍ້າຍຖານຍິງລູກສອນໄຟຂອງເກົາຫຼີເໜືອໄປຍັງພາກຕາເວັນອອກຂອງປະເທດແຕ່ບໍ່ເຫັນ ມີການເຄື່ອນຍ້າຍກຳລັງທະຫານເປັນຈຳນວນຫຼວງຫຼາຍ ຫຼືອຸບປະກອນສົງຄາມທີ່ສຳຄັນໆ ແຕ່ຢ່າງໃດເລີຍ ຂະນະດຽວກັນ ຈີນ ຊຶ່ງເປັນພັນທະມິດແຕ່ພຽງປະເທດດຽວຂອງເກົາຫຼີເໜືອ ກໍບໍ່ໄດ້ມີການ ເຄື່ອນຍ້າຍທາງທະຫານທີ່ສຳຄັນໃດໆທັງໆທີ່ປະເທດທັງສອງໄດ້ເຊັນສົນທິສັນຍາປ້ອງກັນ ປະເທດຮ່ວມກັນ ໃນປີ 1961 ຈີນ ແມ່ນໄດ້ໃຫ້ຄວາມສຳຄັນມາເປັນເວລາດົນນານແລ້ວ ກ່ຽວກັບການມີສະຖຽນລະພາບ ຢູ່ໃນແຫຼມເກົາຫຼີ ເພື່ອປ້ອງກັນບໍ່ໃຫ້ມີຜູ້ອົບພະຍົບຫຼົບໄພເປັນຈຳນວນຫຼວງຫຼາຍຂ້າມຊາຍ ແດນແຕ່ພວກນັກວິເຄາະເວົ້າວ່າ ຄວາມວິຕົກກັງວົນເຫຼົ່ານັ້ນແມ່ນເວົ້າໂຍກເກີນຄວາມເປັນ ຈິງ ທ່ານ Carl Baker ຜູ້ອຳນວຍການຝ່າຍລາຍການປະຈໍາສູນກາງອະພິປາຍໃນດ້ານຍຸດທະ ສາດແລະການສຶກສານາໆຊາດ ເຂດມະຫາສະມຸດປາຊີຟິກ ທີ່ໂຮໂນລູລູ ລັດຮາວາຍ ກ່າວ ຜ່ານທາງ Skype ວ່າ ບໍ່ມີລາຍງານ ທີ່ສາມາດພິສູດໄດ້ວ່າ ມີການເສີມສ້າງກອງກຳລັງທະ ຫານທີ່ສຳຄັນໃດໆ ຢູ່ໃນບໍລິເວນຊາຍແດນ ຂອງປະເທດທັງສອງ ທ່ານ Baker ເວົ້າວ່າ ສ່ວນທ່ານ Euan Graham ນັກຊ່ຽວຊານອະວຸໂສ ທີ່ມະຫາວິທະຍາໄລ Nanyang Technology ຢູ່ສິງກະໂປ ກ່າວວ່າ ແນວໃດກໍຕາມ ມັນນອນຢູ່ໃນຜົນປະໂຫຍດຂອງຈີນ ທີ່ຈະປ້ອງກັນບໍ່ໃຫ້ເກີດບັນຫາຂັດແຍ້ງ ທີ່ອາດຈະນຳເອົາກອງກຳລັງທະຫານອາເມຣິກັນ ມາສູ່ບໍລິເວນຊາຍແດນຂອງຕົນນັ້ນ ທ່ານ Graham ເວົ້າວ່າ ເກົາຫຼີເໜືອຍັງເປັນໜີ້ຈີນ ສໍາລັບການຢູ່ລອດຂອງຕົນມາຈົນຮອດປັດຈຸບັນ ຍ້ອນການໃຫ້ ຄວາມສະໜັບສະໜຸນທາງທະຫານຂອງຈີນໃນລະຫວ່າງສົງຄາມເກົາຫຼີ ໃນຂະນະທີ່ ເກົາຫຼີເໜືອພວມຈະແຕກ ຢູ່ແລ້ວນັ້ນ ປັກກິ່ງໄດ້ຫັນປ່ຽນທິດທາງຂອງສົງຄາມ ດ້ວຍການສົ່ງທະຫານປະມານ 2 ລ້ານຄົນໄປຊ່ວຍຕີຕ້ານກຳລັງສະຫະປະຊາຊາດພາຍໃຕ້ ການນຳພາຂອງສະຫະລັດ ຄັ້ງນຶ່ງຜ່ານມາ ຈີນເຄີຍກ່າວເຖິງຄວາມສຳພັນຂອງຕົນ ກັບເກົາຫຼີເໜືອວ່າ ມີຄວາມໃກ້ຊິດ ຄືກັນກັບສົບກັບແຂ້ວ ແຕ່ຄວາມກະຫາຍສົງຄາມຂອງເກົາຫຼີເໜືອແລະການສືບຕໍ່ຊອກສະແຫວງຫາຊ່ອງທາງເພື່ອ ໃຫ້ມີອາວຸດນິວເຄລຍນັ້ນພາໃຫ້ປັກກິ່ງໃຫ້ການສະໜັບສະໜຸນການລົງໂທດຂອງສະຫະປະ ຊາຊາດຕໍ່ເກົາຫຼີເໜືອແລະໃນອັນທີ່ພວກນັກວິເຄາະບາງຄົນມອງເບິ່ງວ່າເປັນການເມີນເສີຍ ບໍ່ໃຫ້ຄວາມສົນໃຈ ຕໍ່ຜູ້ນຳໃໝ່ທີ່ຍັງໜຸ່ມນ້ອຍຂອງເກົາຫຼີເໜືອນັ້ນ ຈີນຍັງບໍ່ເຄີຍເຊື້ອເຊີນໃຫ້ ກິມຈົງອຸນ ໄປຢ້ຽມຢາມປັກກິ່ງຈັກເທື່ອ ນັບຕັ້ງແຕ່ຜູ້ກ່ຽວໄດ້ເຂົ້າກຳອຳນາດແທນບິດາເປັນ ຕົ້ນມາ ນັກວິເຄາະ Graham ເວົ້າວ່າ ບໍ່ຄືກັນກັບທ່ານກິມ ຈົງ ອິລ ທີ່ເຖິງແກ່ອະສັນຍະກຳ ໃນປີ 2011 ທ່ານກິມ ຈົງ ອຸນ ຍັງບໍ່ຮູ້ຈັກວ່າ ຕົນຈະສາມາດກົດດັນຕໍ່ຂີດຄວາມອົດທົນຂອງຈີນ ໄປໄດ້ໄກສໍ່າໃດ ທ່ານ Graham ເວົ້າວ່າ ຂະນະດຽວກັນ ພວກຕິດຕາມເບິ່ງການເຄື່ອນໄຫວຂອງຈີນ ກໍພວມຊອກຫາຮ່ອງຮອຍກ່ຽວ ກັບການປ່ຽນແປງ ໃນນະໂຍບາຍຢ່າງເປັນທາງການຕໍ່ເກົາຫຼີເໜືອ ທ່ານ Baker ກ່າວວ່າ ພວກເຂົາເຈົ້າຄວນຈັບຕາຢ່າງໃກ້ຊິດ ເບິ່ງຄວາມສຳພັນ ລະຫວ່າງກຸງປັກກິ່ງ ແລະກຸງໂຊລ ນຳດ້ວຍ ທ່ານ Baker ເວົ້າວ່າ ທ່ານ Baker ເວົ້າວ່າ ເກົາຫຼີໃຕ້ແລະສະຫະລັດກຳລັງພະຍາຍາມຫາທາງທັບມ້າງແນວທາງ ທີ່ເກົາຫຼີເໜືອຢຶດໝັ້ນມາເປັນເວລາດົນນານ ໃນການເພີ້ມທະວີ ສ້າງຄວາມເຄັ່ງຕຶງເພື່ອກົດ ດັນໃຫ້ມີການຜ່ອນຜັນທາງດ້ານການທູດ ແລະເສດຖະກິດແກ່ຕົນນັ້ນ ໃນຂະນະດຽວກັນຈີນແມ່ນຍັງສືບຕໍ່ຮຽກຮ້ອງໃຫ້ທຸກຝ່າຍໃຊ້ຄວາມຢັບຢັ້ງແລະກັບຄືນເຂົ້າ ຮ່ວມການເຈລະຈາຂອງນາໆຊາດ ເພື່ອຍຸຕິໂຄງການນິວເຄລຍ ຂອງເກົາຫຼີເໜືອ